La presencia mas antiga d'una población humana en Atenas, seguntes las evidencias en restas arqueolochicas, ha estau datada entre lo deceno y lo seteno milenio aC. Enta lo 1400 aC., en la era micenica, Atenas ya yera una población important, que poseyeba una fortaleza ubicada en a Acropolis, dotada d'os caracteristicos muros ciclopeos. No se conoixe si Atenas estió destruyida a la fin de la era micenica, enta lo 1200 aC., como ocurrió con atras ciudatz, pero sí le afectó lo declive d'a civilización urbana que se produció en os sieglos siguients.